207 



B. Fiskeriet under 6ansk Flag. 



a. Kutterfiskeriet. 



Kutterfiskeriet er baseret paa Fangst af Torsk, som tilberedes til Klipfisk; 

 det drives ved Hjælp af Haandliner fra Sejlkuttere paa 70 — 100 Tons med 12 — 16 

 Mands Besætning. 



Kutterne udrustes og sendes af Sted i Løbet af Marts Maaned og fisker 

 derefter enten paa Bankerne omkring Færøerne eller ved Islands Kyster indtil 

 Juli, i hviken Maaned de alle søger til Island for saa at vende hjem i Begyndel- 

 sen af Oktober og blive lagt op. 



For at Udbyttet skal kaldes godt, skal en Kutter i hele Udrustnings- 

 perioden fiske for 12 — 16,000 Kroner. 



Der kan opnaas en Fangst af 2000 Torsk om Dagen, men 500 Torsk om 

 Dagen regnes for særdeles godt. 



Af Fiskeristatistikken over Skibsfiskeriet ved Færøerne fremgaar det, at 

 142 Kuttere har deltaget i Fiskeriet 1911. Udbyttet for 1910 var 1,300,800 Kr., 

 medens det for 191 l's Vedkommende beløber sig til 1,361,896 Kr. 



For 1912's Vedkommende har Kutterfiskeriet været godt, hvilket for en 

 Del maa tilskrives Kulstreikens Virkninger, idet en Del af de engelske Trawlere 

 har været oplagt i Havn i April Maaned. 



b. Baadf iskeriet. 



Baadfiskeriet, der nærmest er baseret paa Fangst af Torsk foregaar enten 

 fra aabne Baade eller fra Motorbaade. Fisken sælges til Købmændene og tilbere- 

 des til Klipfisk. 



For at kunne danne sig et Skøn over et Aars Baadfiskeri, henvendte for- 

 rige Aars luspektionschef sig til 7 af Øernes større Købmænd og ved disses vel- 

 villige Assistance uddeltes Aarsskemaer til Bestyrerne af Købmændenes Filialer i 

 alle Bygder. 



Det var da Meningen, at Materialet skulde indsamles og bearbejdes af 

 dette Aars Inspektion, for at Statistikken kunde offentliggøres i den aarlige Fiskeri- 

 Beretning. 



Det, der ønskedes opgivet paa Skemaerne, var den indhandlede Fisk, 

 Stykketallet samt Vægten og Værdien af denne. 



Det vilde selvfølgehg have stor Betydning at faa opgivet, hvor Fisken var 

 taget, men saa store Fordringer kan vel næppe endnu opstilles. 



Da Indsamlingen af Materialet paabegyndtes viste det sig, at der var 

 mange Mangler ved denne Ordning, hvorfor Inspektionen rettede Henvendelse om 

 Assistance til Resten af Øernes store Købmænd, der alle viste Imødekommenhed, 

 men trods denne Foranstaltning var det ikke muHgt at faa Skemaerne udfyldte. 

 Først da Sysselmændene, som Inspektionen henvendte sig til i Begyndelsen af 

 Februar Maaned, tog sig af Sagen, kom der Fart i Indsamlingen. 



Den nu foreliggende Statistik maa derfor siges at være ret fyldestgørende, 

 særlig hvad Torskefiskeriet angaar; men der klæber selvfølgehg endnu mange 



